CELEX: 32016D0109
Language: et
Date: 2016-01-27 00:00:00
Title: Komisjoni rakendusotsus (EL) 2016/109, 27. jaanuar 2016, millega ei kiideta heaks olemasoleva toimeaine PHMB (1600; 1.8) kasutamist tooteliikidesse 1, 6 ja 9 kuuluvates biotsiidides (EMPs kohaldatav tekst)

28.1.2016   
            
            
               ET
            
            
               Euroopa Liidu Teataja
            
            
               L 21/84
            
         KOMISJONI RAKENDUSOTSUS (EL) 2016/109,
   27. jaanuar 2016,
   millega ei kiideta heaks olemasoleva toimeaine PHMB (1600; 1.8) kasutamist tooteliikidesse 1, 6 ja 9 kuuluvates biotsiidides
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
   ning arvestades järgmist:
   
               (1)
            
            
               Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Toimeaine PHMB (1600; 1.8) on kantud sellesse loetellu.
            
         
               (2)
            
            
               Toimeainet PHMB (1600; 1.8) on hinnatud määruse (EL) nr 528/2012 V lisas määratletud tooteliiki 1 (inimeste hügieen), tooteliiki 6 (konservandid toodete säilitamiseks) ja tooteliiki 9 (kiu, naha, kummi ja polümeermaterjalide konservandid) kuuluvates toodetes kasutamisega seoses.
            
         
               (3)
            
            
               Hindavaks pädevaks asutuseks määratud Prantsusmaa esitas 5. septembril 2013 ja 8. oktoobril 2013 ning 14. veebruaril 2014 komisjonile hindamisaruanded ja oma soovitused.
            
         
               (4)
            
            
               Võttes arvesse hindava pädeva asutuse järeldusi ja kooskõlas delegeeritud määruse (EL) nr 1062/2014 artikli 7 lõike 1 punktiga b koostas biotsiidikomitee 16. ja 17. juunil 2015 Euroopa Kemikaaliameti arvamused.
            
         
               (5)
            
            
               Kõnealuste arvamuste kohaselt ei saa eeldada, et tooteliikidesse 1, 6 ja 9 kuuluvad biotsiidid, mis sisaldavad toimeainet PHMB (1600; 1.8), vastavad määruse (EL) nr 528/2012 artikli 19 lõike 1 punktis b sätestatud nõuetele. Nende tooteliikide puhul inimeste tervise ja keskkonnariski hindamisel kasutatud stsenaariumid tõendasid lubamatute riskide olemasolu.
            
         
               (6)
            
            
               Seepärast ei ole asjakohane toimeaine PHMB (1600; 1.8) kasutamist tooteliikidesse 1, 6 ja 9 kuuluvates biotsiidides heaks kiita.
            
         
               (7)
            
            
               Käesoleva otsusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Toimeaine PHMB (1600; 1.8) (EÜ nr: ei kohaldata; CASi nr 27083-27-8 ja 32289-58-0) kasutamist tooteliikidesse 1, 6 ja 9 kuuluvates biotsiidides ei kiideta heaks.
   Artikkel 2
   Käesolev otsus jõustub kahekümnendal päeval pärast selle avaldamist Euroopa Liidu Teatajas.
   
      Brüssel, 27. jaanuar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 167, 27.6.2012, lk 1.
   
      (2)  Komisjoni delegeeritud määrus (EL) nr 1062/2014, 4. august 2014, Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).